Diari Oficial de la Generalitat Valenciana


Sumari del DOGV 1722, del 12-02-1992 (1992/823940)

ORDRE de 17 de gener de 1992, de la Conselleria d'Agricultura i Pesca, per la qual s'aprova el Pla d'Obres i Millores Territorials (3a part) de la Zona d'Ordenació d'Explotacions de la Vall d'Albaida (València).
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/17/(3)/dof/vci/html**

### Dades del document

Número de DOGV
:   1722

Data del DOGV
:   12-02-1992

Secció del DOGV
:   DISPOSICIONS GENERALS

Número del document
:   1992/823940


Data del document
:   17-01-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de gener de 1992, de la Conselleria d'Agricultura i Pesca, per la qual aprova el Pla d'Obres i Millores Territorials (3ª part) de la Zona d'Ordenació d'Explotacions de la Vall d'Albaida (València).  
Per Decret 13/1988, de 25 de gener, del Consell de la Generalitat Valenciana, es van acordar unes actuacions de reforma i desenvolupament agrari a la Zona d'Ordenació d'Explotacions de la Vall d'Albaida. Per ordres de 7 d'octubre de 1988 i 17 de gener de 1990, de la Conselleria d'Agricultura i Pesca, es van aprovar la 1 a i la 21 part del Pla d'Obres i Millores Territorials de la zona. Els serveis territorials de la Conselleria d'Agricultura i Pesca a València, vist que en aquestes disposicions no es regulen totes les obres necessàries per a complir els fins perseguits amb l'actuació a la zona, han redactat la tercera part del Pla d'Obres i Millores Territorials, amb el coneixement i la conformitat de la Junta de Coordinació de la Zona d'Ordenació d'Explotacions, i s'acompleix així el que es disposa en els articles 82 i 129 de la Llei de Reforma i Desenvolupament Agrari, de 12 de gener de 1973.  
Aquesta tercera part del pla es refereix a les obres de condicionament i millora de camins rurals, millora i implantació de regadius, sondejos per a investigació d'aigües subterrànies i instal·lacions cooperatives. Examinat el dit pla, aquesta conselleria considera que les obres que s'hi inclouen, en beneficiar les condicions de tota la zona i que s'estimen necessàries per a l'actuació de la conselleria, han estat degudament classificades segons determinen els articles 61 i 62 de la Llei de Reforma i Desenvolupament Agrari, i que, alhora, aquestes obres són convenients perquè s'obtinga de l?ordenació de les explotacions els majors beneficis per a la producció de la zona i per als agricultors i ramaders afectats.  
En virtut d'açò, i en ús de les facultats que tinc atribuïdes,  
ORDENE:  
Article primer  
Aprovar el Pla d'Obres i Millores Territorials (tercera part) de la Zona d'Ordenació d'Explotacions de la Vall d'Albaida.  
Article segon D'acord amb els articles 61 i 62 de la Llei de Reforma  
Desenvolupament Agrari les obres incloses en el pla quedaran classificades així.  
1. El condicionament i millora de camins rurals, séquies i conduccions generals d'enllaç, basses i dipòsits d'aigua per a reg i sondejos d'investigació d'aigües subterrànies, resten classificades com d'interés general, incloses en el grup a) de l'article 61 d'aquesta llei, i per això seran totalment subvencionades.  
2. Les obres d'implantació, condicionament i millora de regadius, mentre no estiguen compreses en l'apartat 1, i també les obres i instal·lacions cooperatives resten classificades com a obres complementàries, incloses en el grup b) de l'article 65 de la llei. Per a aquestes obres complementàries, seran d'aplicació els beneficis que es preveuen en els articles 70 i 74 de la llei i la resta de normativa aplicables.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a l'aplicació més adient de tot el que disposa aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 17 de gener de 1992.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI